अमेरिकी बयान में इस बात की विस्तार से जानकारी नहीं दी गई कि किन मुद्दों पर यह ‘टु बाई टु’ डायलॉग होगा। हालांकि, दोनों देशों के बीच पूर्व की सरकारों के दौरान बने ‘डायलॉग मेकनिजम’ के तहत सालाना सामरिक बातचीत काफी वक्त से नहीं हुई है। ‘टु बाई टु’ डायलॉग के तहत आम तौर पर दोनों देशों की कैबिनेट के हाई लेवल पदाधिकारी शामिल होते हैं। अमेरिका की ओर से सेक्रटरी ऑफ स्टेट और कॉमर्स सेक्रटरी जबकि भारत की ओर से उनके समकक्ष इस बैठक में शामिल होते हैं।